CELEX: 62016CN0324
Language: sl
Date: 2016-06-08 00:00:00
Title: Zadeva C-324/16: Predlog za sprejetje predhodne odločbe, ki ga je vložilo Juzgado de lo Contencioso-Administrativo n° 1 de Santa Cruz de Tenerife (Španija) 8. junija 2016 – Dragados S.A./Cabildo Insular de Tenerife

22.8.2016   
            
            
               SL
            
            
               Uradni list Evropske unije
            
            
               C 305/16
            
         Predlog za sprejetje predhodne odločbe, ki ga je vložilo Juzgado de lo Contencioso-Administrativo no 1 de Santa Cruz de Tenerife (Španija) 8. junija 2016 – Dragados S.A./Cabildo Insular de Tenerife
   (Zadeva C-324/16)
   (2016/C 305/22)
   Jezik postopka: španščina
   
      Predložitveno sodišče
   
   Juzgado de lo Contencioso-Administrativo no 1 – Santa Cruz de Tenerife
   
      Stranki v postopku v glavni stvari
   
   
      Tožeča stranka: Dragados S.A.
   
      Tožena stranka: Cabildo Insular de Tenerife
   
      Vprašanja za predhodno odločanje
   
   Ob upoštevanju določb členov 4(1), 6 ter 7(2) in (3) Direktive 2011/7/EU Evropskega parlamenta in Sveta z dne 16. februarja 2011 o boju proti zamudam pri plačilih v trgovinskih poslih (1):
   
               1.
            
            
               Ali je treba člen 7(2) Direktive razlagati tako, da država članica izterjave dolgovane glavnice ne more pogojevati z odpovedjo zamudnim obrestim?
            
         
               2.
            
            
               Ali je treba člen 7(3) Direktive razlagati tako, da država članica izterjave dolgovane glavnice ne more pogojevati z odpovedjo stroškom izterjave?
               Če je odgovor na ti vprašanji pritrdilen,
            
         
               3.
            
            
               Ali se dolžnik – kadar je to javni naročnik – lahko sklicuje na avtonomijo volje strank, da bi se izognil obveznosti plačila zamudnih obresti in stroškov izterjave?
            
         
      (1)  
         UL L 48, 23.2.2011, str. 1.